Daniel Ripa “¿Por qué la dirección d’un partíu xugaría a nun presentase nos conceyos, a romper los alcuerdos de confluencia, a atacar a la so candidata, a torgar frentes amplios?”
#000001
“La situacion interna de podemos ye crítica. Tán asocediendo coses estrañes, como que la candidata votada nes primaries por 1600 persones non solo nun se fai campaña por ella sinón que l’únicu espardimientu que se fai ye para atacala, usando les redes sociales del partíu, lo cual ye una cosa absolutamente inaceptable”
#000002
¿Qué ye lo que ta en xuegu nesti etenru enguedeyu de Podemos Asturies?
#000003
Ta en xuegu’l valor d’autonomía a nivel estatal, el nivel de los valores éticos que se rellacionen con Podemos. Tamién una posición de firmeza respecto al Partíu Socialista, a lo que representa esi partíu na nuesa tierra. Tou eso en dalguna manera ta en xuegu y eso ta dirimiéndose agora n’una disputa ente democracia y centralismu, autoritarismu.
Esi ye’l procesu onde tamos y ye un procesu complicáu porque lo que fixo Podemos nestos meses ye faer munchos espedientes municipales pero poques candidatures municipales, poques confluencies.
#000004
¿Refiéreste a que nun se ta trabayando bien cara a les prósimes elecciones?
La situación ye muncho peor que fai cuatro añós, si va cuatro años hebio en Podemos. 34 candidatures municipales de les qu’en redol a diez yeren de confluencia, a día de güei solo hai conformada una confluencia en Podemos Asturies, pesi a que Sofía Castañón y el so equipu dixeron que llegaben pa confluyir con IX y p’enllantar municipalmente. Sólo hai 7 candidatures montaes. De 34 pasemos a siete y de diez alcuerdos de confluencia a solo un, n’Avilés.
La mesma Cuadonga Tomé ta siendo espulsada de xuntes de diálogu, de confluencia con IX.
#000005
¿Qué interés hai en tou esto?
Ye una situación bien delicao onde se ta diendo en sen contrariu a la costitución de frentes amplios y ende ye onde surde la entruga que faemos.
¿Por qué la dirección d’un partíu xugaría a nun presentase nos conceyos, a romper los alcuerdos de confluencia, a atacar a la so candidata, a torgar frentes amplios? Pos evidentemente porque nun se quier un frente ampliu, non quier dise bien nes elecciones
Nun se tien la mayoría na organización y quier gobernase pola fuerza y reinar sobro les cenices. Eso ye lo que ta en disputa y lo qu’hai que combatir.
#000006
¿Hai salida a esa situación?
Creemos que tien qu’haber una solución democrática, votando y alliniando al partíu cola candidata que tien que ser el so representante nes elecciones y que tien el sofitu mayoritariu de de los votantes de Podemos. Queremos votar n’asamblea ciudadana y que la xente fale. A la fin nun hai que tener mieu a los escritos, nun hai que tener mieu a la xente.
#000007
¿Cómo veríais la posibilidá de participar nun Frente Común d’izquierdes asturianes?
Asturies precisa una unidá y d’una confluencia estratéxica de toles fuerces tresformadores que quieran plantegar una alternativa al Partíu Socialista n’Asturies.
Hai que lleer la coxuntura política. Mientres les dos caberes llexislatures, en 2.015 la primer fuerza político n’ Asturies yera la suma de los votos de Ps ya IX con 14 diputaos y más votos qu’el PSOE, col 32% de votu, pero’l PSOE utilizo la división entre Podemos ya IX pa sofitase n’un a cuenta de llindar l’otru, esa foi la dinámica de la llexislatura con Llamazares.
Llamazares creía nesi momentu que Podemos yera flor d’un día y que polo tanto había que resalvalo y nun llegar a alcuerdos y de dalguna manera Podemos taba nuna estratexa de sorpasu al PSOE onde entendía qu’IX diba dir perdiendo fuerza col tiempu. La realidá demostró que podemos tenía una resiliencia fuerte y venía d’incorporar a xente que taba escluyida de la política, nuevos sectores sociales, nueves lluches, nuevos conteníos, nueves idegues, nueves temes ya IX demostró que tenía una base xeneracional, municipal, sindical, social, qu’en Asturies a lo menos díba-y a ayudar a aguantar. Consiguióse dalgún llogru, pero menos de los que tendría d’haber con esa fuerza político.
#000008
Nun volverá disparar na Descarga fasta que nun lo puean facer les cangueses
Patochaes, abellugos y perles cultivaes...
#000016
Empreses y profesionales pol Asturianu
#000019
Este sitio web utiliza cookies para que usted tenga la mejor experiencia de usuario. Si continúa navegando está dando su consentimiento para la aceptación de las mencionadas cookies y la aceptación de nuestra política de cookies.
#000020